
U ime Allaha, Milostivog, Samilosnog! 



Uzviseni Allah kaze: 

’’Allah ce obistiniti san Poslanika Svoga da cete doista u Mesdzidul- 
Haram uci sigurni - ako Allah bude htio - neki obrijanih glava, a neki 
podrezanih kosa, bez straha. On je ono sto vi niste znali - znao, i zato 
yam je, prije toga, nedavnu pobjedu dao.” (El-Feth, 27.) 



Allahov Poslanik, sallallahu alejhi ve sellem, rekao je: 

”Od poslanstva (poslije mene) nije ostalo nista osim radosnih vijesti.” 
”Sta su to radosne vijesti?” upitase ashabi, a Poslanik, sallallahu alejhi ve 
sellem, odgovori: ” Lijepi snovi.” 

(El-Buhari) 

Neko je upitao imama Malika da li svaki covjek smije tumaciti snove, a 
imam Malik je odgovorio: ”Snovi su dio poslanstva, zar se s poslanstvom 
poigravati.” 

(Ibn Abdul-Berr u Et-Temhidu ) 

Ebul-Mendzi el-Entaki naucio je napamet deset hiljada tri stotine 
sedamdeset i nesto listova vezanih za tumacenje snova. 

(Ibn Asakir u Tarihu Dimesk ) 

”Nauka o tumacenju snova i razlika medu ljudima u tom pogledu 
predstavljaju more bez dna.” 

(Ibn Sahin u El-Isarat) 

’’Prije Poslanika, sallallahu alejhi ve sellem, nije postojala nauka da joj 
je posvecivana veca paznja od tumacenja snova.” 

(Abdul-Ganijj en-Nabulsi u Tatirul-enam ) 



U ime Allaha, Milostivog, Samilosnog! 



Mojim postovanim roditeljima, velikodusnom babi Hasanu i 
plemenitoj majci Kadi, koji su upotpunili svoje dobrocinstvo prema 
meni, mojoj porodici, mojim profesorima pred kojima sam stjecao 
vjersko znanje i svima koji su brizni prema islamskoj nauci, poklanjam 
trud ovog skromnog djela! 

PREDGOVOR AMIRA DURMICA, PROF. 



U ime Allaha, Milostivog, Samilosnog! 

Hvala Allahu, Gospodaru svjetova, i neka je salavat i selam na 
Njegovog odabranika i miljenika Muhammeda, sallallahu alejhi ve 
sellem, na njegovu casnu porodicu, ashabe i sve one koji ih slijede u 
dobru do Sudnjega dana. 

Jedini nacin da na ovome svijetu bez ikakve opreme letimo poput 
ptice, da skocimo u ambis i prodemo bez ijedne ogrebotine, da se 
spustimo na dno okeana i polagahno setamo po njegovom dnu, te da 
bez ikakvih poteskoca izvedemo jos nebrojeno mnogo nevjerovatnih 
i u stvarnosti neizvodivih stvari, jeste da zaspimo i, Allahovom voljom 
i Njegovom odredbom, zakoracimo u carobni svijet snova. U snovima 
mozemo biti i ptica i lav, i mrav i slon, ali i oblak, pahulja snijega ili kisna 
kap. Kroz snove putujemo u daleku proslost i upoznajemo ljude koji su 
fizicki vec odavno nestali sa lica zemlje, ali snovi nas ponekad vode i u 
buducnost u kojoj se druzimo s nasim potomcima koje u stvarnosti jos 
uvijek nismo ni stekli. U snovima nas posjecuju cak i Allahovi poslanici 
i vjerovjesnici, nasi davno umrli roditelji, rodaci i poznanici, ali i 
potpuni neznanci koje nikada nismo vidjeli i za koje nikada nismo culi. 
Neki snovi nas toliko plase da se od straha grcimo, znojimo i vristimo, 
a neki nas toliko raduju da nam se place kada se iz njih probudimo. 

Pored toga sto je u snovima moguce gotovo sve, oni su takoder obavijeni 
i velom tajne i misterioznosti, sto je samo jos jedan dodatni razlog koji ih 
cini neiscrpnom, i medu ljudima svih kultura, vjera i podneblja, uvijek 
aktuelnom temom o kojoj se uvijek rado razgovara i polemizira. 







Veliki dio svog zivota provedemo spavajuci, a shodno tvrdnjama 
strucnjaka, svi ljudi sanjaju, i to bez izuzetka, samo sto se neki od 
njih nakon budenja, snova vise ne sjecaju. Imajuci u vidu da je islam 
univerzalna i sveobuhvatna vjera koja svojim opcim, a cesto i detaljnim 
propisima, pravilima i smjernicama tretira sve aspekte ljudskog zivota, 
razumljivo je da je pitanje snova zastupljeno i pojasnjeno u primarnim 
izvorima islama, tj. u Kuranu i sunnetu. I zaista, u svim hadiskim 
zbirkama nalaze se poglavlja u kojima se navode predaje vezane za snove, 
a u komentarima tih zbirki kao i u tefsirima Kur ana, islamski ucenjaci 
detaljno govore o snovima i pravilima vezanim za njihova tumacenja. 



Kada sam saznao da uvazeni brat Safet Kuduzovic, priprema knjigu 
koja kroz prizmu islamskog ucenja tretira fenomen snova, bio sam 
odusevljen i vise nego prijatno iznenaden i to iz vise razloga. Prije svega, 
zato sto je ova oblast, kako smo to vec spomenuli, ljudima izuzetno 
interesantna i zanimljiva, te se o snovima vrlo cesto pita, govori i pise. 
Tome svjedoci veliki broj pitanja koja na ovu temu, gotovo svakodnevno, 
stizu na adrese mnogih islamskih casopisa i web portala, kako u arapsko- 
islamskom svijetu, tako i kod nas. Zato, kada je i o snovima i njihovim 
tumacenjima rijec, vrlo je bitno ljudima ponuditi ispravna i serijatski 
utemeljena rjesenja i odgovore koji ce zadovoljiti njihovu znatizelju i 
rijesiti njihove nedoumice. 



Drugi, nista manje bitan razlog zbog kojeg smatram da se ova knjiga 
pojavila u pravo vrijeme i na pravom mjestu jeste to sto se na nasim 
prostorima vec odavno nalazi dosta literature s prefiksom "islamska” 
koja se na jedan serijatski potpuno neutemeljen i pogresan nacin bavi 

pitanjima vezanim za snove, a narocito njihovim tumacenjima. Naime, 
trziste je vec decenijama preplavljeno takozvanim "islamskim tumacima 
snova”, odnosno knjigama u kojima se najcesce abecednim redom 
navode pojmovi koje ljudi cesto sanjaju, dok se pored tih pojmova nude 
njihova navodna univerzalna i ukalupljena tumacenja, sto je, kada je 
rijec o tumacenju snova, potpuno pogresno i neispravno. 

Istina je, o cemu dr. Kuduzovic podrobno govori u ovoj knjizi, da za 
veliki broj snova postoje i specificna tumacenja, medutim, ta tumacenja nisu 
univerzalna niti jednoobrazna, vec je ispravno da jedan te isti san koji usnije 
vise desetina pa i stotina ljudi, svakome od njih moze imati jedno sasvim 
drugacije i unikatno znacenje. Na tumacenje istovjetnog sna kojeg je usnilo 
vise ljudi bitno utjece stanje u kojem se nalazi onaj ko je san usnio, tj. da li 
je dobar ili los covjek, da li u praksu sprovodi islamska nacela i obligatne 
obaveze, da li je muskarac ili zena, u kojem podneblju zivi, cime se bavi itd., 
a ponekad znacenje sna moze zavisiti cak i od nekih, laicima i neupucenim 
osobama naizgled potpuno banalnih stvari, kao sto je naprimjer godisnje 
doba u kojem je osoba usnila doticni san. Na ovo ukazuju neki serijatski 
tekstovi kao i praksa i iskustvo prvih i odabranih generacija muslimana 
medu kojima je bio poprilican broj onih koji su bili poznati kao vrlo vjesti 
muabbiri, tj. tumaci snova. 

Isto tako, vrlo bitna cinjenica, o kojoj autor takoder govori, jeste 
da tumacenje snova nije nauka niti vjestina koja se moze nauciti i u 
potpunosti savladati kao sto je to slucaj sa ostalim poznatim naukama 
i vjestinama, vec je sposobnost pojedinca da odredeni san protumaci 
na ispravan nacin, prvenstveno Allahov dar i Njegova blagodat koju je 
On iz Svoje milosti podario nekima od Svojih dobrih i bogobojaznih 
robova, koji uz ispravno islamsko vjerovanje i iskrenost barem solidno 
vladaju poznatim islamskim naukama i disciplinama kao sto su hadis, 
fikh, tefsir, pa cak i historija islama, arapski jezik i poezija. 

Zbog toga, oni koji ocekuju da ce im ova knjiga posluziti kao 
vjerodostojan i nepogresiv tumac svakog sna koji usniju, ostat ce 
razocarani. U stvarnosti, takva knjiga i ne postoji niti ce je iko ikada 
do Sudnjeg dana napisati, jer takvo sto, kako ce citatelji kroz ovo djelo 
doktora Kuduzovica i spoznati, uopce nije moguce. Medutim, ova 
knjiga ce svima onima koji je procitaju ponuditi nesto daleko bolje 
i korisnije. Kroz nju ce, uz Allahovu pomoc, obogatiti i prosiriti svoje 
islamsko znanje, odbaciti neispravna i pogresna ubjedenja i zablude u 
kojima su mozda po ovom pitanju do sada zivjeli, te shvatiti osnovna 
pravila i postulate koji se ticu snova i njihovih tumacenja, i to na jedan 
potpuno argumentiran i serijatski besprijekoran nacin. Uz sve to, citatelji 
ce imati priliku procitati mnoge primjere tumacenja snova iz vremena 
poslanstva, ali i prvih i potonjih generacija muslimana, koja plijene 
svojom originalnoscu i pronicljivoscu. 

Knjiga doktora Safeta Kuduzovica "Cudesni svijet snova” nije jedina 
na nasem jeziku koja se bavi islamskim pristupom fenomenu snova i 
njihovih tumacenja, ali je, shodno mojim saznanjima, jedina koja na 
ovako detaljan i argumentiran nacin tretira ovo pitanje. Tome u prilog 
ide i cinjenica da je uvazeni autor pri pisanju ovog relativno sazetog 
djela koristio vise od dvije stotine i sezdeset izvora, sto djelo dodatno 
cini vrednijim i ozbiljnijim, pogotovo ako znamo da je ponekad za 
detaljno referenciranje samo jednog jedinog hadisa ili citata potrebno i 
vise sati upornog traganja po tomovima i tomovima knjiga. Zbog svega 
navedenog, iskreno se nadam da ce ovo djelo medu sirom citalackom 
publikom biti primljeno s odusevljenjem i da ce, uz Allahovu pomoc, u 
buducnosti dozivjeti jos mnoga nadopunjena i prosirena izdanja. 

Amir Durmic, prof. 

Velika Kladusa, 20. redzeb 1434. h.g. / 30. 05. 2013. god. 





PREDGOVOR KURRA HFZ. D^EVADA GOLOSA, PROF. 

Zahvala pripada Uzvisenom Allahu i neka je salavat i selam na 
Allahovog poslanika Muhammeda, sallallahu alejhi ve sellem. 

Knjiga koja se nalazi pred nama jos je jedna u nizu briljantnih 
djela naseg brata i sejha Safeta Kuduzovica. Tematika snova i njihovog 
tumacenja jedna je od tematika o kojoj se kod nas govorilo veoma 
malo i povrsno. Ono sto, po mom skromnom misljenju, daje posebnu 
vaznost ovoj knjizi jeste to sto nam u njoj sejh Kuduzovic detaljno govori 
o znacenju i bitnosti snova u islamu. O tom pitanju na nasem jeziku 
mozemo naci tek mali broj informacija, i to sasvim povrsnih. Kao i u 
prethodnim predgovorima za knjige sejha Kuduzovica, kao argument o 
naucnoj vrijednosti spomenut cu broj naslova na koje se autor vratio 
prilikom pisanja ovoga djela, a to je 261 izvor. 

U ovoj knjizi nalazimo, slobodno mogu red, skoro sve sto nam je 
potrebno kada su u pitanju snovi i njihovo znacenje i bitnost u islamu. 
Iako je autor o tome mnogo govorio, ja cu ovdje spomenuti samo jedan 
mali dio toga, kako bi nam to svima bio povod za jedan ozbiljan pristup 
spomenut om djelu. 

Imam El-Buhari je u svom Sahihu zabiljezio da je Allahov Poslanik, 
sallallahu alejhi ve sellem, rekao: 

“ Od poslanstva (poslije mene) nije ostalo nista osim radosnih vijesti.” 
“Sta su to radosne vijesti?”, upitase ashabi. Poslanik, sallallahu alejhi ve 
sellem, odgovori: “ Lijepi snovi.” 



Imam Ibn Abdul-Berr u svom djelu Temhid zabiljezio je da je imam 
Malik rekao: “Snovi su dio poslanstva, a zar se poigravati s poslanstvom?” 



Imam Er-Ragib el-Asfehani kaze: “Da snovi nemaju svoju stvarnost, 
njihovo bi postojanje bilo nistavnost, a Uzviseni Allah je cist od stvaranja 
nistavnosti.” 



Zelim naglasiti da ljudi, kad su u pitanju snovi, odlaze u jednu od 
dvije krajnosti. Prvi su oni koji poricu znacenje i ulogu snova i oni su, 
ustvari, nasljednici ideje i pravca sekte mutezila i kaderija. Ucenjaci 
selefa - ispravnih prethodnika, ukazivali su na ovo shvatanje snova. Ibn 
Abdul-Berr kaze: “Nije mi poznato da medu ucenjacima, sljedbenicima 
istine i vjere, postoji razilazenje o tome da je ovo (snovi) stvarnost. Snove 
poricu samo heretici i grupica mutezila.” 

U drugu krajnost otisli su oni koji pretjeruju po pitanju snova, pa 
svakoj vrsti snova daju znacenje ili snove tumace oprecno ispravnim 
pravilima tumacenja snova, koja su nam prenesena u djelima selefa. 
Ova vrsta je najvise rasprostranjena medu obicnim, neukim svijetom, te 
medu derviskim redovima i njihovim sljedbenicima. 

Takoder, i u ovom predgovoru ne mogu a da ne priznam stid koji 
osjecam prilikom pisanja ovih redova o knjizi mog uvazenog brata i 
sejha. I zato opet kazem, a i ubuduce cu, da njegovo insistiranje na ovim 
redovima samo ukazuje na njegovu poniznost, sto je osobina nekoga ko 
je alim u pravom smislu te rijeci. Ta osobina samo je jedna od mnogih 

osobina preko kojih smo upoznali naseg uvazenog alima, odgajatelja, 
uzora daijama i ulemi. 1 



Molim Uzvisenog Allaha da nasem bratu Safetu podari dug zivot i 
da nas obraduje s jos mnogo ovakvih djela i da podari bereket u njemu, 
njegovoj porodici, njegovim knjigama i predavanjima, te da nas ucini od 
onih koji ce istinski prepoznati vrijednost ovog alima i njegovih djela i 
predavanja, te se njima okoristiti. Amin! 



Dzevad Golos, siromasni Allahov rob 
Mostar, 15. redzeb 1434. h.g / 25.05.2013. god. 



♦ 




♦ 



i Nakon sto sam procitao ovaj dio predgovora uvazenog sejha kurra hfz. Dzevada Golosa 
trazio sam da me postedi pohvale koja se moze izreci iskljucivo u pogledu vrhunskih 
znalaca serijatskih nauka, a ne glede stjecatelja znanja pocetnika. Medutim, hfz. 
Dzevad, Allah ga sacuvao, nije udovoljio mome zahtjevu vec je insistirao da predgovor 
ostane u prvotnoj formi. Molim Uzvisenog Stvoritelja da nagradi sejha Dzevada za 
lijepo misljenje o svome bratu muslimanu, siromasnom Allahovom robu. (Autor) 



PREDGOVOR ELVEDINA PEZICA, PROF. 



Pitanje poznavanja buducnosti i gajba, nevidljivog, predstavlja jednu 
od akaidskih postavki koja svakog muslimana napucuje na ispravno 
vjerovanje u pogledu ovog iznimno vaznog pitanja koje se temelji na 
cinjenici da buducnost i gajb ne poznaje niko osim Uzvisenog Allaha. 
Nepobitni i nedvosmisleni dokazi o tome nalaze se u mnogim kur’ansko- 
hadiskim tekstovima. Jedan mali i veoma tijesan “prozorcic” kroz koji se 
moze pogledati u buducnost jesu istiniti snovi koje je Allahov Poslanik, 
sallallahu alejhi ve sellem, nazvao dijelom poslanstva. S obzirom da je 
covjek uvijek imao veliku zelju da sazna sta ce mu se desiti u buducnosti, 
otuda j e pitanj e snova, kao i tr aganj e za onima koj i bi mogli da protumace 
odredene snove, bilo aktuelno tokom cijele historije covjecanstva. 

Allahove blagodati prema covjeku su nepobrojive, a jedna od blagodati 
kojom je Uzviseni Allah pocastio mene jeste i ta sto je odredio da budem 
jedan od prvih koji su procitali ovu veoma korisnu knjigu. Takoder, jedna 
od Allahovih neizmjernih blagodati prema nasem bosnjackom narodu 
jeste sto je iz njihovih redova odabrao one koji ce putem opceprihvatljivih 
pravila i metoda, koje su vec poodavno utemeljile prve generacije, pisati 
o propisima Allahove vjere u pitanjima koja su svakodnevno potrebna 
muslimanima. Citajuci ovu knjigu, kao i mnoge ostale ciji je autor doktor 
Safet Kuduzovic, s pravom mozemo ustvrditi da je on jedan iz plejade 
odabranih. 

Naime, uvazeni alim naseg podneblj a, vrsni strucnj akhadiske znanosti, 
brat Safet Kuduzovic, Allah ga pozivio u svakom dobru, obogatio je 
knjiznicu bosanskog jezika sa jednom veoma korisnom knjigom. Knjiga 
“Cudesni svijet snova” samo je jedna u nizu knjiga ciji je autor uvazeni 
doktor Safet Kuduzovic. Onaj ko procita ovu knjigu, ili bilo koju drugu 
njegovu knjigu, neminovno ce primijetiti kvalitet naucnog pristupa datoj 
tematici, koji se ogleda prije svega u navedenoj bibliografiji, a narocito je 
u svemu tome upecatljivo koristenje klasicnih djela islamske literature. 

Isto tako, nemoguce je a da citalac ne primijeti visok stepen etike 
kojom se, kada je u pitanju pristup pitanjima u pogledu kojih su 
ucenjaci zauzeli oprecne stavove, odlikuju pisana djela uvazenog autora. 
Postovanje i uvazavanje stavova svakog od ucenjaka, hrabro i precizno 
upustanje u rasprave o odredenim pitanjima, naucno odgovaranje 
misljenju koje ne preferira, samo su neke od odlika njegovih naucnih 
djela. U skoro svakoj knjizi doktora Safeta Kuduzovica toliko do izrazaja 
dolazi ozbiljan pristup datoj tematici da se bez imalo pretjerivanja moze 
kazati da njegova djela nimalo ne zaostaju za najkvalitetnijim djelima 
napisanim na arapskom jeziku. 

Koliko mi je poznato, na nasem jeziku ne postoji knjiga slicna ovoj, 
odnosno knjiga koja sa naucnog aspekta tretira pitanje snova i mnoga 
druga veoma bitna i interesantna pitanja vezana za ovu tematiku. Knjiga 
“Cudesni svijet snova”, po mom skromnom misljenju, dolazi u pravo 
vrijeme. Ziveci sa narodom naseg podneblja vec poodavno sam uocio 
potrebu pisanja o ovoj tematici. 

Primjetno je da su ljudi u pogledu snova podijeljeni u tri kategorije: 
prve dvije kategorije otisle su u potpune krajnosti, dok se samo treca 
kategorija pridrzava sredisnjeg i ispravnog pravca u ovom pitanju. 



Dakle, jedni uopce ne vjeruju u snove i oni za njih ne predstavljaju 



CUDESNI SVIJET SNOVA 



< 3 > 




nista, dok su drugi sav svoj zivot vezali za snove, ali nazalost, u velikom 
broju slucajeva, ne poznaju nista od propisa vezanih za snove, koje je 
islam veoma precizno definirao. 

Treca skupina, koja je zasigurno malobrojna, pitanju snova pristupa 
onako kao je to islam pojasnio, vjerujuci da postoji vise vrsta snova, 
da neke od tih vrsta mogu biti istiniti snovi i da su ti snovi poslanicka 
ostavstina covjecanstvu, zatim da odredene snove ne treba ni tumaciti 
zbog njihove jasnoce, dok druge vrste snova, da bi se doznalo njihovo 
znacenje, treba da protumaci nadareni tumac (muabbir), i napose 
vjerujuci da lose snove ne treba nikome kazivati i da tada, Allahovom 
dozvolom, nece nauditi covjeku. Oni vjeruju da nije obaveza da se 
svaki istiniti san obistini u kratkom periodu nakon videnja, vec da se 
obistinjenje sna moze dogoditi i poslije veceg broja godina, bas kao sto 
se i desilo sa obistinjavanjem Jusufovog, alejhis-selam, sna. 

Autor, Allah ga pozivio i podario mu dobro oba svijeta, u knjizi se 
kriticki osvrnuo na odredena neispravna ubjedenja vezana za snove koja 
su prisutna u nasem narodu, sto svakako ovu studiju cini unikatnom. 

Posebnu car ovoj naucnoj studiji daje to sto je autor naveo veoma 
mnogo vjerodostojnih predaja o snovidenjima i razlicitim tumacenjima 
snova, koja su se desavala ponajvise ljudima iz prvih generacija 
muslimana. 

Zbog svega spomenutog, i mnogih drugih razloga koje ce citalac 
uociti prilikom citanja ove prije svega interesantne studije, ovu knjigu 
toplo preporucujem svakom muslimanu i muslimanki. 



El-Medina El-Munewera, 25. redzeb 1434. h.g. / 04. 06. 2013. god. 



Pezic Elvedin, prof. 





UVOD 



Apsolutna zahvala pripada samo Allahu. Samo Njega obozavamo, 
samo od Njega pomoc trazimo i Njemu se utjecemo od zla nasih dusa. 
Koga On uputi, niko ga u zabludu ne moze odvesti, a koga On u zabludi 
ostavi, niko ga na Pravi put ne moze uputiti. Svjedocimo da nema drugog 
boga osim Allaha i da je Muhammed, sallallahu alejhi ve sellem, Njegov 
rob i Njegov poslanik. 

”0 vjernici, bojte se Allaha istinskom bogobojaznoscu i umirite 
samo kao muslimani.” 2 

”0 ljudi, bojte se Gospodara svoga koji vas od jednog covjeka stvara, 
i od njega je suprugu njegovu stvorio, i od njih dvoje mnoge muskarce 
i zene rasijao. I Allaha se bojte s imenom cijim jedni druge molite, i 
rodbinske veze ne kidajte, jer Allah zaista stalno nad vama bdi” 3 



2 Ali Imran, 102 . 

3 En-Nisa, 1 . 



CUDESNI SVIJET SNOVA 

”0 vjernici, bojte se Allaha i govorite samo istinu, On ce vas za 
vasa dobra djela nagraditi i grijehe vam oprostiti. A onaj ko se Allahu 
i Poslaniku Njegovu bude pokoravao, postici ce ono sto bude zelio.” 4 



Uistinu, najljepsi govor je Allahov Govor, a najbolja uputa je 
Poslanikova, sallallahu alejhi ve sellem, uputa. Najgore stvari su 
novotarije, a svaka novotarija je zabluda, a svaka zabluda vodi u Vatru . 5 

Kuransko-hadiski tekstovi nedvojbeno ukazuju na vaznost snova u 
islamskoj doktrini i da se istinitim snovima posvecivala velika paznja, 
kako od Allahovih poslanika tako i od islamskih znanstvenika kroz 
generacije, tako da posvecenost ovoj nauci nije specificna sljedbenicima 
zadnjeg Poslanika, sallallahu alejhi ve sellem, vec i narodima prije nas. U 
vise navrata Uzviseni Gospodar u casnoj Knjizi spominje snove Svojih 
poslanika, ukazujuci tako na njihov znacaj i milost kojom je, u ovom 
pogledu, obdario neka od Svojih stvorenja. Islamski ucenjaci, kada govore 
o snovima poslanika, uglavnom spominju Jusufa, alejhis-selam, kao 
eksperta za tumacenje snova i otkrivanje njihovog tajnog znacenja . 6 Nema 
sumnje da je Jusuf, alejhis-selam, prednjacio u ovoj nauci, medutim, 
opcepoznato je da je Poslanik, sallallahu alejhi ve sellem, odabran nad 
ostalim vjerovjesnicima i da je odlikovan znanjem koje nisu posjedovala 
njegovabracaposlanici. Nijedan vjerovjesniknije bolje poznavao Stvoritelja 
od Poslanika, sallallahu alejhi ve sellem, kao ni pitanja nevidljivog (gajba), 
u sta se ubraja nauka o snovima, koja predstavlja dio gajba , 7 dok se snovi 



4 El-Ahzab, 70-71. 

5 Ovo je prijevod znacenja tzv. ’’Hutbetul-hadze” kojom je Poslanik, sallallahu alejhi ve 
sellem, pocinjao svoj govor. Muslim, 6/127-131/867. Vidjeti: Medzmu ‘ul-fetava, 18/163. 

6 Vidjeti: Et-Temhid, 1/314, Ed-Durrul-mensur, 4/7, i Advaul-bejan, 3/39. 

7 Vidjeti: El-Dzamiu li ahkamil-Kur’an, 9/129, Tarhut-tesrib, 8/199, Fethul-Bari, 12/379, i 
Avnul-Mabud, 13/245. 

